# Manual do Visor do rexistro do sistema

O Visor do rexistro do sistema é unha interface gráfica de usuario para ver e supervisar os ficheiros de rexistro do sistema.

2015-2021 Proxecto de documentación do MATE
2003 Sun Microsystems
2000 Judith Samson
Proxecto de documentación do MATE Proxecto de documentación do GNOME
Equipo de documentación do MATE
Escritorio Mate
Sun Equipo de documentación do GNOME
Sun Microsystems

     gdocteam@sun.com

Judith Samson
Proxecto de documentación do GNOME

     judith@samsonsource.com

Paul Cutler
Equipo de documentación do GNOME

     pcutler@gnome.org

Vincent Noel

    vincent.noel@gmail.com

Manual do Visor do rexistro do sistema V1.10
xullo 2015

Wolfgang Ulbrich

Proxecto de documentación do MATE

Manual do Visor do rexistro do sistema V2.5
outubro 2009

Paul Cutler pcutler@gnome.org

Proxecto de documentación do GNOME

Manual do Visor do rexistro do sistema V2.4
outubro 2005

Vincent Noel vincent.noel@gmail.com

Proxecto de documentación do GNOME

Manual do Visor do rexistro do sistema V2.3
outubro 2002

Equipo de documentación do GNOME de Sun gdocteam@sun.com

Proxecto de documentación do GNOME

Manual do Visor do rexistro do sistema V2.2
agosto 2002

Equipo de documentación do GNOME de Sun gdocteam@sun.com

Proxecto de documentación do GNOME

Manual do Visor do rexistro do sistema V2.1
xullo 2002

Equipo de documentación do GNOME de Sun gdocteam@sun.com

Proxecto de documentación do GNOME

Manual do Visor do rexistro do sistema V2.0
maio 2002

Equipo de documentación do GNOME de Sun gdocteam@sun.com

Proxecto de documentación do GNOME

Manual do Visor do rexistro
2000

Judith Samson judith@samsonsource.com

Proxecto de documentación do GNOME

Este manual describe a versión 1.10 do Visor do rexistro do sistema

Comentarios

Para informar dun fallo ou facer unha suxestión sobre a aplicación Visor do rexistro do sistema ou este manual, siga as instrucións na páxina de comentarios do MATE.

## Introdución

O Visor do rexistro do sistema é un visor gráfico e baseado en menú que pode usar para ver e supervisar os rexistros do seu sistema. O Visor do rexistro do sistema inclúe algunhas funcións que poden axudarlle a xestionar os seus rexistros, incluíndo un monitor de rexistros e a vista de estatísticas do rexistro.

O Visor do rexistro do sistema seralle moi útil se é novo na administración do sistema porque proporciona unha vista máis sinxela e doada de usar dos rexistros que unha vista do texto do ficheiro de rexistro. Tamén é útil para administradores con máis experiencia, xa que contén un monitor para permitirlle controlar continuamente os rexistros cruciais.

O Visor do rexistro do sistema é útil só para aqueles que teñen acceso aos ficheiros de rexistro do sistema, que normalmente require acceso raíz (root).

## Comezando

Pode iniciar o Visor de rexistro do sistema das seguintes formas:

Menú de aplicacións

  Escolla Ferramentas do sistemas Visor de ficheiros de rexistro.

Liña de ordes

  Escriba `mate-system-log`, a seguir prema Intro.

Cando inicie o Visor de rexistro do sistema, amosarase a seguinte xanela.

Xanela do Visor do rexistro do sistema

Amosa a xanela principal do Visor do rexistro do sistema. Contén a barra de menú, área de vistas, barras de desprazamento e barra de estado.

A primeira vez que inicia o Visor do rexistro do sistema, por omisión, a aplicación amosa varios ficheiros de rexistro (como `/var/log/messages`). Os rexistros abertos aparecen na parte esquerda da xanela da aplicación. O rexistro seleccionado nesta lista amósase na área principal da xanela da aplicación.

Por omisión, o Visor do rexistro do sistema supervisa todos os rexistros abertos e calquera cambio aparece automaticamente na xanela principal. Vexa para obter máis información.

## Uso

### Para ver un rexistro

Para ver un rexistro, escolla Ficheiro Abrir. No diálogo Abrir rexistro, seleccione o rexistro que quere abrir e, a continuación, prema en Abrir. Use as barras de desprazamento para desprazarse polo rexistro.

Pode abrir tantos rexistros como queira. O Visor do rexistro do sistema amosa un rexistro de cada vez na xanela Visor do rexistro do sistema. Os rexistros abertos aparecen na parte esquerda da xanela da aplicación. O rexistro seleccionado nesta lista amosase na área principal da xanela da aplicación. Para amosar outro rexistro xa aberto no Visor do rexistros do sistema, seleccióneo na lista de rexistros.

Teña en conta que o Visor do rexistro do sistema tamén lle permite abrir rexistros comprimidos (os nomes de ficheiros enteiros rematan en «.gz»).

### Para copiar liñas do rexistro ao portapapeis

Para copiar unha ou varias liñas do rexistro ao portapapeis, só tens que seleccionar as liñas da área principal e escoller a opción de menú Editar Copiar. Se quere copiar todo o rexistro no portapapeis, seleccioneo completamente coa opción de menú Editar Seleccionar todo, a seguir escolla Editar Copiar.

### Para agochar a barra lateral

Para agochar a barra lateral esquerda, que contén a lista de rexistros e o calendario, só ten que seleccionar a opción de menú do panel Ver Panel lateral.

### Para monitorizar os rexistros

Pode usar o Visor do rexistro do sistema para supervisar os rexistros. Por omisión, todos os rexistros abertos no Visor do rexistro do sistema están controlados para os cambios. Se se engaden novas liñas a un rexistro controlado polo Visor do rexistro do sistema, o nome do rexistro aparecerá en negrita na lista de rexistros. Se o rexistro actualmente aparece na área principal, as novas liñas aparecerán automaticamente ao final do rexistro e, despois de cinco segundos, o nome do rexistro volverá á normalidade na lista.

### Para ver a información do rexistro

A información de rexistro amósase xeralmente na barra de estado, incluíndo:

- Número de liñas no rexistro.

- Tamaño do rexistro en bytes.

- Data da última modificación do rexistro.

A barra de estado pode amosarse ou agocharse usando a opción Ver Barra de estado.

### Para pechar un rexistro

Para pechar un rexistro, escolla Ficheiro Pechar.

### Para saír do Visor do rexistro do sistema

Para saír do Visor do rexistro do sistema, escolla Ficheiro Saír.

Visor do rexistro do sistema